CELEX: 32012R0131
Language: lt
Date: 2012-02-15 00:00:00
Title: 2012 m. vasario 15 d. Komisijos įgyvendinimo reglamentas (ES) Nr. 131/2012 dėl leidimo naudoti kmynų aliejaus, citrinų aliejaus ir tam tikrų džiovintų prieskoninių augalų bei prieskonių preparatą kaip nujunkytų paršelių pašarų priedą (leidimo turėtojas Delacon Biotechnik GmbH )  Tekstas svarbus EEE

16.2.2012   
            
            
               LT
            
            
               Europos Sąjungos oficialusis leidinys
            
            
               L 43/15
            
         KOMISIJOS ĮGYVENDINIMO REGLAMENTAS (ES) Nr. 131/2012
   2012 m. vasario 15 d.
   dėl leidimo naudoti kmynų aliejaus, citrinų aliejaus ir tam tikrų džiovintų prieskoninių augalų bei prieskonių preparatą kaip nujunkytų paršelių pašarų priedą (leidimo turėtojas Delacon Biotechnik GmbH)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti kmynų aliejaus, citrinų aliejaus ir tam tikrų džiovintų prieskoninių augalų bei prieskonių preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo priede nurodytą kmynų aliejaus, citrinų aliejaus ir tam tikrų džiovintų prieskoninių augalų bei prieskonių preparatą naudoti kaip nujunkytų paršelių pašarų priedą, skirtiną prie priedų kategorijos „zootechniniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2011 m. balandžio 7 d. priimtoje nuomonėje (2) padarė išvadą, kad siūlomomis naudojimo sąlygomis kmynų aliejaus, citrinų aliejaus ir tam tikrų džiovintų prieskoninių augalų bei prieskonių preparatas nedaro nepageidaujamo poveikio gyvūnų sveikatai, žmonių sveikatai arba aplinkai ir kad naudojant šį preparatą gali padidėti nujunkytų paršelių svorio prieaugis. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Etaloninė laboratorija;
            
         
               (5)
            
            
               siekiant užtikrinti veiksmingumą, saugumą ir atitiktį pareiškėjo pateiktam veikliųjų medžiagų apibūdinimui, priede nurodytame preparate naudojamuose džiovintuose prieskoniniuose augaluose ir prieskoniuose turėtų būti laikomasi natūralių medžiagų didžiausio leidžiamojo kiekio, nustatyto 2008 m. gruodžio 16 d. Europos Parlamento ir Tarybos reglamento (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų ir iš dalies keičiančio Tarybos reglamentą (EEB) Nr. 1601/91, reglamentus (EB) Nr. 2232/96 ir (EB) Nr. 110/2008 bei Direktyvą 2000/13/EB (3), III priedo B dalyje, o kmynų aliejui ir citrinų aliejui turėtų būti atitinkamai taikomi Europos farmakopėjoje nustatyti produkto apibūdinimai;
            
         
               (6)
            
            
               kmynų aliejaus, citrinų aliejaus ir tam tikrų džiovintų prieskoninių augalų bei prieskonių preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų mitybos priedą minėtame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2011 m.); 9(4):2139.
   
      (3)  OL L 354, 2008 12 31, p. 34.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg priedo/kg visaverčio pašaro, turinčio 12 % drėgmės
               
            
                  
                     Zootechninių priedų kategorija. Funkcinė grupė: kiti zootechniniai priedai (veiklos parametrų gerinimas)
                  
               
            
                  4d6
               
               
                  
                     Delacon Biotechnik GmbH
                  
               
               
                  Kmynų aliejaus, citrinų aliejaus ir tam tikrų džiovintų prieskoninių augalų bei prieskonių preparatas
               
               
                  
                               
                           
                           
                              
                                 Priedo sudėtis
                              
                              Eterinio aliejaus preparatas > 1,5 % (kmynų aliejus ≥ 0,75 % ir citrinų aliejus ≥ 0,75 %)
                              
                                          —
                                       
                                       
                                          Džiovinti prieskoniniai augalai ir prieskoniai 50 %
                                       
                                    
                                          —
                                       
                                       
                                          Užpildai q. s. 100 %
                                       
                                    
                        
                               
                           
                           
                              
                                 Veikliųjų medžiagų ir kitų sudedamųjų dalių apibūdinimas:
                              
                              
                                          —
                                       
                                       
                                          kmynų aliejus: d-karvonas – 3,5–6,0 mg/g, kaip apibrėžta Europos farmakopėjoje (1),
                                       
                                    
                                          —
                                       
                                       
                                          citrinų aliejus: limonenas – 2,3–9,0 mg/g, kaip apibrėžta Europos farmakopėjoje.
                                       
                                    Džiovinti prieskoniniai augalai ir prieskoniai:
                              gvazdikėlių milteliai – 1,5 %, cinamono milteliai – 10 %, muskatų milteliai – 1,5 %, svogūnų milteliai – 5 %, kvapiojo pimento milteliai – 2 %, apelsinų žievelės milteliai – 5 %, pipirmėčių milteliai – 12,5 % ir vaistinių ramunių milteliai – 12,5 %.
                              Preparate naudojamuose džiovintuose prieskoniniuose augaluose ir prieskoniuose laikomasi Reglamento (EB) Nr. 1334/2008 III priedo B dalyje nustatyto didžiausio leidžiamojo kiekio.
                              Preparate naudojamam kmynų aliejui ir citrinų aliejui taikomas Europos farmakopėjoje nustatytas apibūdinimas.
                           
                        
                               
                           
                           
                              
                                 Analizės metodas
                                  (2)
                              
                              Karvono nustatymas: dujų chromatografija/masės spektrometrija atliekant pasirinktų jonų stebėseną (PJS)
                           
                        
               
                  Paršeliai (nujunkyti)
               
               
                  —
               
               
                  250
               
               
                  400
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Naudoti nujunkytiems paršeliams maždaug iki 35 kg masės.
                           
                        
                              3.
                           
                           
                              Sauga: tvarkant produktą reikia dėvėti kvėpavimo takų apsaugą ir pirštines.
                           
                        
                              4.
                           
                           
                              Priedas maišomas su kombinuotaisiais pašarais kaip premiksas.
                           
                        
               
                  2022 m. kovo 7 d.
               
            
         (1)  Europos Tarybos Europos farmakopėja.
      
         (2)  Išsamų analizės metodų aprašymą galima rasti Etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx